คาดหุ้นสัปดาห์หน้าซึม
ศูนย์กสิกรไทย คาดหุ้นไทยสัปดาห์หน้าซึมตัว เหตุหยุดยาว  จับตาเศรษฐกิจสเปน
8 เม.ย. 2555

ศูนย์กสิกรไทย คาดหุ้นไทยสัปดาห์หน้าซึมตัว เหตุหยุดยาว  จับตาเศรษฐกิจสเปน
ศูนย์วิจัยกสิกรไทยรายงานว่า สำหรับแนวโน้มหุ้นไทยสัปดาห์ระหว่างวันที่ 10-12 เม.ย. 2555 บริษัทหลักทรัพย์กสิกรไทย จำกัด และบริษัท ศูนย์วิจัยกสิกรไทย จำกัด มองว่า ดัชนีอาจซึมตัวต่อท่ามกลางการซื้อขายที่อาจไม่คึกคัก เพราะจำนวนวันทำการน้อย โดยต้องติดตามสัญญาณลบจากปัญหาในสเปนที่อาจทำให้ตลาดกลับมากังวลต่อวิกฤตหนี้ยุโรป สำหรับรายงานตัวเลขเศรษฐกิจสหรัฐฯ ที่สำคัญ ได้แก่ รายงาน Beige Book ดัชนีราคาผู้ผลิต ดัชนีราคาผู้บริโภค และดัชนีความเชื่อมั่นผู้บริโภค (เบื้องต้น) ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 1,177 และ 1,144 จุด ขณะที่แนวต้านคาดว่าจะอยู่ที่ 1,198 และ 1,214 จุด ตามลำดับ